Atentat na Galipa Balkara
Atentat na Galipa Balkara, ambasadora Turske u SFRJ izvršen je u Beogradu 9. marta 1983. godine, kada su dva pripadnika jermenske militantne organizacije Komandosi pravde za jermenski genocid otvorili paljbu na njegovo službeno vozilo. Tom prilikom su pogođeni i Balkar i njegov vozač; Balkar je dva dana kasnije preminuo od zadobivenih rana. Neposredno nakon napada su atentatore pokušali zaustaviti pripadnici milicije i slučajni prolaznici, prilikom čega je ubijen student Željko Milivojević, a penzionisani pukovnik JNA Slobodan Brajević teško ranjen i ostao doživotno paralizovan. Počinitelji - 23-godišnji Harutjun Krikor Levonijan i 21-godišni Rafi Aleksander Elbekijan - su na kraju uhapšeni i osuđeni na smrtnu kaznu na procesu gde ih je branio ugledni advokat Srđa M. Popović; kazna je potom iz humanitarnih razloga i mladosti počinietlja preinačena na 20 godina zatvora, a Elbekijan iz humanitarnih razloga, odnosno zbog invalidnosti izazvane tokom okršaja sa milicijom, 1987. godine pušten na slobodu. Atentat na ambasadora Balkara je predstavljao najspektakularniji teroristički čin u istoriji SFRJ, i jedan od retkih koji je svoju pozadinu imao u međunarodnoj politici.

1983
Atentati